Қазақстан билігі "араздық туғызғандарды" азаматтықтан айыруды ұсынды
"Қазақстан билігі "араздық туғызғандарды" азаматтықтан айыруды ұсынды" | "https://abai.kz/post/50329"
TITLE: Қазақстан билігі "араздық туғызғандарды" азаматтықтан айыруды ұсынды
URL: https://abai.kz/post/50329
META: "Қазақстан билігі "араздық туғызғандарды" азаматтықтан айыруды ұсынды" | "https://abai.kz/post/50329"
DATE: 29.03.2017
AUTHOR(s): Абай-ақпарат
TOTAL WORDS: 144
TEXT: Қылмыстық кодекстің "Әлеуметтік, ұлттық, рушылдық, нәсілшілдік, қауымдық немесе діни араздық туғызу" бойынша 174-бабына қолданылатын жазаларға Қазақстан азаматтығынан айыру жазасы қосылуы мүмкін. Бұл туралы Әділет министрлігінің брифингінде айтылды. Осы және басқа да өзгертулер әділет министрлігі дайындап жатқан заң жобасында қамтылған. Қазір 174-бап бойынша бес жылдан он жылға дейін түрме жазасы беріледі. Қазақстан азаматтығынан айыру жазасы қарулы жанжалдарға қатысқаны үшін қолданылуы мүмкін. Әділет министрлігі азаматтықтан айыру жазасын террористік қылмыс жасағандарға, Қазақстанның маңызды мүдделеріне орасан зор нұқсан келтіргендерге қолдануды ұсынып отыр. Әділет министрлігінің Заңнамалар департаментінің директоры Дархан Игембаевтың айтуынша, "террористік қылмыс, сондай-ақ Қазақстанның маңызды мүдделеріне орасан зор нұқсан келтіру" түсінігі қылмыстық кодекстің 15 бабына қосылуы мүмкін. Әділет министрінің орынбасары Зәуреш Баймолдинаның айтуынша, заң жобасын парламент бекіткен жағдайда, бұл мәселедегі соңғы шешімді Қазақстан президенті Нұрсұлтан Назарбаев шығарады. 4 сәуірде әділет министрлігі ведомствоаралық комиссияның жиналысын өткізуді жоспарлап отыр, одан соң билік заң жобасының соңғы нұсқасын қоғам назарына ұсынады. Абай-ақпарат
